**Vyhláška**

**o pravidlách, termínoch prípravy a priebehu volieb kandidátov na členov Akademického senátu Ekonomickej univerzity v Bratislave za študentskú časť akademickej obce Fakulty medzinárodných vzťahov EU**

**v Bratislave**

**2021**

**Doplňujúce voľby kandidátov na členov Akademického senátu Ekonomickej univerzity v Bratislave (ďalej len „AS EU“) vyhlásil AS FMV podľa článku 3 Zásad volieb do Akademického senátu Ekonomickej univerzity v Bratislave na základe hlasovania zo dňa 12.05.2021.**

AS FMV v Bratislave schválil na svojom zasadnutí dňa 29.4.2021 volebnú komisiu pre doplňujúce voľby kandidátov na členov AS EU za študentskú časť FMV EU v Bratislave v zložení:

* Bc. Michaela Gregorovičová
* Vladimír Stašák
* Matúš Hvolka

**Článok 1**

1. Za kandidáta do AS EU za študentskú časť akademickej obce FMV EU v Bratislave môže byť navrhnutý iba člen študentskej časti akademickej obce FMV EU v Bratislave.
2. Podľa článku 6, odseku 1, Zásad volieb do Akademického senátu Fakulty medzinárodných vzťahov Ekonomickej univerzity v Bratislave budú FMV v AS EU zastupovať členovia študentskej časti AS FMV.
3. Kandidátov do AS EU v Bratislave môže navrhnúť každý člen akademickej obce formou, ktorú navrhla a zverejnila príslušná volebná komisia (Článok 1, odsek 5 až 8), v stanovenej lehote, ktorú určí volebná komisia (Článok 2). S prijatím kandidatúry musí navrhnutý kandidát vysloviť súhlas, ktorý sa archivuje v listinnej podobe.
4. Písomný návrh na kandidáta musí obsahovať:

a) meno a priezvisko kandidáta do AS EU za študentskú časť FMV EU v Bratislave,

b) špecifikácia študijného zaradenia kandidáta,

c) kontaktné údaje kandidáta (e-mail, telefónne číslo),

d) písomné vyhlásenie kandidáta, že kandidatúru prijíma,

e) identifikáciu osoby/navrhovateľa ako člena akademickej obce fakulty (ISIC, ITIC..)

Návrh na kandidáta musí obsahovať nasledovné údaje:

a) za navrhovateľa kandidáta:

- meno, priezvisko,

- telefonický kontakt,

- e-mailová adresa,

- korešpondenčná adresa,

- identifikáciu osoby/navrhovateľa ako člena akademickej obce fakulty (kópia ISIC, ITIC karty, zamestnanecká karta a pod.),

- vlastnoručný podpis navrhovateľa.

b) za navrhovaného kandidáta:

- meno, priezvisko,

- špecifikácia študijného zaradenia kandidáta.

c) súhlas navrhnutého kandidáta s kandidatúrou do AS EU za študentskú časť FMV EU v Bratislave musí obsahovať nasledovné údaje:

- meno, priezvisko,

- špecifikácia študijného zaradenia kandidáta,

- telefonický kontakt,

- e-mailová adresa,

- korešpondenčná adresa,

- vlastnoručný podpis navrhnutého kandidáta, potvrdzujúci súhlas navrhnutého kandidáta s kandidatúrou a so spracovaním osobných údajov.

1. Návrh na kandidáta do AS EU za študentskú časť FMV EU v Bratislave sa podáva písomne na predpísanom formulári uvedenom v prílohe č. 1 tejto vyhlášky.
2. Súhlas navrhnutého kandidáta s kandidatúrou sa podáva písomne na predpísanom formulári uvedenom v prílohe č. 2 tejto vyhlášky. Písomný súhlas navrhovaného kandidáta získa navrhovateľ od ním navrhovaného kandidáta odo dňa zverejnenia tejto vyhlášky do termínu podávania návrhov na kandidáta.
3. Písomný návrh s náležitosťami uvedenými v čl. 1 ods. 1 až 6 tejto vyhlášky sa podáva predsedovi volebnej komisie prostredníctvom podateľne EU v Bratislave na adresu:

**Bc. Michaela Gregorovičová**

**Fakulta medzinárodných vzťahov EU v Bratislave**

**Dolnozemská cesta 1/b**

**852 35 Bratislava 5**

1. V prípade, že protiepidemiologické opatrenia neumožnia odovzdanie písomných návrhov cez podateľňu, je možné návrh podať prostredníctvom elektronickej pošty predsedovi volebnej komisie – **michaela.gregorovicova@euba.sk**. Prílohou správy (e- mailu) musia byť všetky požadované náležitosti písomného návrhu v súlade s čl. 1 ods. 1 až 7 tejto vyhlášky, pričom originálne verzie musia byť doručené poštovými službami predsedovi volebnej komisie. Predseda VK potvrdí prijatie návrhu spätným e-mailom.

**Článok 2**

1. Termín na odovzdanie písomného návrhu na kandidáta do študentskej časti AS EU v Bratislave za FMV je v súlade so všetkými náležitosťami podľa čl. 1 tejto vyhlášky od **01.06 do 04.06.2021 do 13:00.** V prípade situácie podľa čl. 1 ods. 8 tejto vyhlášky bude volebná komisia akceptovať len tie návrhy, ktoré budú v stanovenom termíne podané prostredníctvom elektronickej pošty predsedovi volebnej komisie a zároveň budú originálne verzie v danom termíne (to jest najneskôr 04. 06. 2021 do 13:00)

zaslané poštovými službami predsedovi volebnej komisie (odporúčaný spôsob zaslania: doporučene prvou triedou s podacím lístkom/s potvrdením o zaslaní a s podacím číslom zásielky). V prípade kolízie údajov zaslaných elektronickou poštou a poštovými službami, bude volebná komisia prihliadať len na originálne verzie dokumentov.

1. Dňa **04. 06. 2021** volebná komisia na svojom zasadnutí overí jednotlivé podané návrhy, skontroluje úplnosť podaných návrhov, informuje navrhnutých kandidátov o prijatí návrhu prostredníctvom elektronickej pošty a zároveň v daný deň volebná komisia zverejní zoznam riadne navrhnutých kandidátov do AS FMV za študentskú časť. Zoznamy kandidátov sa zverejnia na úradných výveskách príslušných akademických senátov. Zoznamy kandidátov sa zverejnia aj na webovom sídle fakulty.

**Článok 3**

1. Voľby kandidátov do AS EU za študentskú časť akademickej obce FMV EU v Bratislave sú priame s tajným hlasovaním a budú sa konať dňa **07.06.2021** v čase **od** **10:00 hod. do 14:00 hod.** spôsobom online, a to s využitím aplikácií dostupných pre Ekonomickú univerzitu v Bratislave.
2. Členov študentskej časti AS EU v Bratislave za fakultu volia tajným hlasovaním vo voľbách členovia študentskej časti akademickej obce FMV EU v Bratislave.
3. Pri online voľbe kandidátov do AS EU za študentskú časť akademickej obce FMV EU v Bratislave bude overenie voličov prebiehať cez interné zoznamy Fakulty medzinárodných vzťahov a Ekonomickej univerzity v Bratislave.
4. Každý volič má pri voľbe jeden hlasovací lístok, na ktorom budú uvedení všetci navrhnutí kandidáti s prihliadnutím na možnosti online prostredia.
5. Oprávnený volič jasne a zrozumiteľne označí najviac jedného kandidáta, ktorému dáva svoj hlas a odošle svoj hlas kliknutím na príslušné tlačidlo.
6. Hlasovací lístok, na ktorom budú vyznačení viac ako jeden kandidát, hlasovací lístok, na ktorom nebude vyznačený žiaden kandidát, alebo hlasovací lístok s nejasným označením kandidátov, je neplatný.
7. Za člena AS EU za študentskú časť akademickej obce FMV EU v Bratislave je ten kandidát s najväčším počtom platných hlasov.
8. V prípade rovnosti hlasov viacerých kandidátov má prednosť ten kandidát, ktorý dlhšie študuje na FMV EU v Bratislave.
9. Výsledky volieb oznámi predseda príslušnej volebnej komisie písomne ihneď po skončení volebného aktu predsedovi príslušného akademického senátu. Predseda

akademického senátu príslušnej fakulty oznámi písomne výsledky volieb do troch pracovných dní predsedovi AS EU v Bratislave.

1. O priebehu a výsledku volieb vyhotoví volebná komisia protokol podpísaní členmi volebnej komisie. Protokol o výsledku volieb spolu s hlasovacími lístkami archivuje Akademický senát FMV.

V Bratislave, 12.5.2021

Bc. Michaela Gregorovičová

Predsedníčka Volebnej komisie

na doplňujúce voľby do AS EU za študentskú časť FMV EU v Bratislave

**Zoznam členov Volebnej komisie na doplňujúce voľby do Akademického senátu Fakulty medzinárodných vzťahov Ekonomickej univerzity v Bratislave:**

Bc. Michaela Gregorovičová (predsedníčka)

Vladimír Stašák

Matúš Hvolka

Príloha č. 1

**NÁVRH NA KANDIDÁTA NA ČLENA AKADEMICKÉHO SENÁTU EKONOMICKEJ UNIVERZITY VBRATISLAVE ZA ŠTUDENTSKÚ ČASŤ FMV EU V BRATISLAVE**

***Údaje navrhovateľa:***

meno a priezvisko: .............................................................................................................. pracovisko(názov): ............................................................................................................. telefonický kontakt: ............................................................................................................ e-mailová́ adresa: .................................................................................................................

korešpondenčná adresa: .....................................................................................................

identifikácia navrhovateľa (číslo ISIC/ITIC, kópia v prílohe): .............................................

Ako člen akademickej obce FMV EU v Bratislave v zmysle Štatútu EU v Bratislave a Vyhlášky o pravidlách, termínoch prípravy a priebehu volieb kandidátov na členov Akademického senátu Ekonomickej univerzity v Bratislave za študentskú časť̌ akademickej obce FMV EU v Bratislave navrhujem na kandidáta na člena AS EU v Bratislave pána/pani:

***Údaje navrhovaného:***

meno a priezvisko: .............................................................................................................. špecifikácia študijného zaradenia ............................................................................................

Ja .........................................................................................................................................

*(meno a priezvisko navrhovateľa)*

dávam týmto súhlas na spracúvanie a uchovávanie mojich osobných údajov vo vyššie uvedenom rozsahu podľa zákona č. 18/2018 Z. z. o ochrane osobných údajov a o zmene a doplnení niektorých zákonov, pre účely voľby kandidáta na člena AS EU v Bratislave za študentskú časť FMV EU v Bratislave

V .................... dňa: ....................

..........................................................................

vlastnoručný podpis navrhovateľa

Príloha č. 2

**SÚHLAS NAVRHNUTÉHO KANDIDÁTA NA ČLENA AKADEMICKÉHO SENÁTU EKONOMICKEJ UNIVERZITY V BRATISLAVE ZA ŠTUDENTSKÚ ČASŤ FMV EU V BRATISLAVE**

meno a priezvisko: .............................................................................................................. špecifikácia študijného zaradenia: ......................................................................................... telefonický kontakt: ............................................................................................................ e-mailová́ adresa: ................................................................................................................

korešpondenčná adresa: .....................................................................................................

**súhlasím s kandidatúrou na člena Akademického senátu Ekonomickej univerzity v Bratislave za študentskú časť FMV EU v Bratislave**

a dávam týmto súhlas na spracúvanie a uchovávanie mojich osobných údajov vo vyššie uvedenom rozsahu podľa zákona č. 18/2018 Z. z. o ochrane osobných údajov a o zmene a doplnení niektorých zákonov, pre potreby volebnej komisie pre voľbu kandidáta na člena AS EU v Bratislave za študentskú časť akademickej obce FMV EU v Bratislave a súčasne súhlasím so zverejnením týchto údajov na úradnej výveske AS FMV EU v Bratislave a na webovom sídle AS FMV EU v Bratislave.

V ............... dňa: ....................

..........................................................................

vlastnoručný podpis navrhovaného kandidáta